Kry 30% af vir verblyf wat 7 nagte of langer is. Geldig vanaf 20 Jun 2019 tot 1 Sep 2019.
Footprints of Knysna bied 'n rustige, ontspanne, oop en vriendelike omgewing met hoë standaarde vir gerief en diens. Hier heers 'n "lekker-voel" atmosfeer en elke kamer het sy eie styl en dekor. Die nuwe eienaars bring jare se ervaring in die gasvryheids- en toerismebedryf om behoorlik nuwe wind in hierdie instansie te blaas.
Al die eenhede het volledige en suite-badkamers, privaat dekke met braai-areas, 'n TV met DStv-hotelpakket, lugversorging of waaiers, verwarmers en 'n kombuisie. Dit bied maklike toegang tot ons groot, beskutte tuin en pragtige swembad waarin gaste kan ontspan.
Die perseel is volledig omhein …
Die perseel is volledig omhein en het veilige parkeerplek. Daar is gratis WiFi in al die kamers en die kamers word daagliks skoongemaak. Rook is verbode in die eenheid.
Heads Up is 'n woonstel op die boonste verdieping met slaapplek vir 2 of 3 gaste. Dit is met 'n skeepvaart-tema in blou en wit versier en is vir selfsorg ingerig. Daar is 'n oopplan-sitkamer, volledig toegeruste kombuis, eetkamer en 'n slaapbank. Die woonstel het 'n aparte slaapkamer met 'n koningingrootte-bed en 'n volledige en suite-badkamer. Hierdie gerieflike verblyf het 'n privaat ingang en is geskik vir 'n paartjie of 'n paartjie met 1 ouer kind. Die woonstel se privaat dek met sitplek bied ononderbroke uitsigte op die Knysna-Koppe en oor die strandmeer.
Down to Earth is 'n woonstel op die onderste verdieping met slaapplek vir 4. Dit is 'n praktiese gesinskamer met 'n volledige en suite-badkamer. Die sit- en slaaparea is oopplan met 'n koninggrootte-bed of 2 enkelbeddens, asook dubbelstapelbeddens. Dit lei na 'n volledig toegeruste kombuis en eetarea wat dit 'n lekker ruim woonstel maak met genoeg plek vir 'n gesin of vriende. Dit is in helder en aardse kleure versier. 'n Privaat onderdak-dek met sitplek lei na die tuin en het lieflike uitsigte oor die Knysna-strandmeer.
Ons Featherbed-ateljeewoonstel het slaapplek vir 2 gaste. Dié romantiese eenheid is op die boonste verdieping en het 'n kombuisie en eetarea langsaan en beperkte uitsigte oor die Knysna-strandmeer en Featherbed Natuurreservaat. Dit is onder die dak met soldervensters geleë. 'n Romantiese, knus en kleurvolle slaapkamer met 'n koningingrootte-bed, TV-area en volledige en suite-badkamer. Dié eenheid sal jou bekoor met sy oulike boheemse dekor. Dit beskik ook oor 'n privaat dek, lugversorging en 'n verwarmer.
Footprints of Knysna is 'n entjie van die N2 af, maar net 5 minute se ry vanaf Knysna se gonsende middedorp, die waterfront, Thesen-eiland en die rustige Leisure Isle. Daar is 'n eklektiese verskeidenheid winkels, galerye en doendinge vir die nuuskierige reisiger. In hierdie bosdorp met sy omliggende strande, mere, berge, woude en riviere sal Footprints verseker dat vakansiegangers nooit verveeld raak nie.
Gaste wat na Footprints Of Knysna gekyk het, het ook belangstelling getoon in die volgende lekke plekke:
Vanaf R650 R455 per nag (vir 2 mense)
Boekenhoutstraat 21, Upper Old Place, Knysna, 6571, Wes-Kaap